Dax

Dax [daks] (aŭ okcitanlingve Dacs) estas franca komunumo lokita en la departemento Landes kaj en la regiono Akvitanio. Ĝi estas unu el la subprefektejoj de la departemento, kaj do estras unu arondismenton. La urbo apartenas al la historia regiono Gaskonjo.

Dax havas proksimume 20 000 loĝantojn, kiujn oni kutime nomigas Dacquois. Dax estas famkonata pro sia rugbea teamo (la loka Sporta Unio estis kreita en 1904), kaj pro taŭroludoj. Ĝi estas plie la plej grava termobaneja urbo de Francio, pli vizitata ol Vichy aŭ Vittel.

 Geografio 
Dax, subprefektejo de la departemento Landes, troviĝas sur la maldekstra bordo de la rivero Adour, kun cetera kvartalo (Le Sablar) sur la dekstra bordo. La urbo situas meze de la vojo inter Bayonne kaj Mont-de-Marsan.

 Historio 
La latina devizo de la urbo, « Regia Semper » (ĉiam reĝa) estas tipa devizo de libera urbo, kiu agnoskis nur la ordonpovon de la reĝo de Francio (ne iu feŭda landsinjoro). La unua nomo de la urbo estis Aquæ (aŭ Aquæ Tarbellicæ), tio estas « la akvoj » en la latina lingvo. Tio sekve aliformiĝis en Acq, d'Acqs kaj finfine Dax.

 Ekonomio 
La ekonomio de Dax plejparte baziĝas sur termobanejoj, kiuj havigas multajn postenojn al la loĝantoj. Danke al tio, Dax viciĝas inter la plej riĉaj komunumoj de la departemento Landes : la urbo gastigas proksimume 55 000 kuraculojn ĉiujare.

 Bildgalerio 

 Vidu ankaŭ 
 Dax (stacidomo)
 Komunumoj de Landes
 Listo de urboj de Francio

 Eksteraj ligiloj 




Kategorio:Komunumoj de Landes
Kategorio:Urboj de Francio
Kategorio:Etapaj urboj de Tour de France